Държавен вестник, бр. 43, 2009 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  43
МИНИСТЕРСТВО 
НА ВЪТРЕШНИТЕ РАБОТИ
СПОРАЗУМЕНИЕ
между правителството на Република България 
и правителството на Руската федерация за 
сътрудничество в борбата с престъпността, 
особено в нейните организирани форми
(Утвърдено с Решение № 921 от 29 декември 
2006  г. на Министерския съвет. В сила от 
10 април 2009 г.)
Правителството на Република България и 
правителството на Руската федерация, наричани 
по-нататък „страни“,
В съответствие с международните задълже­
ния и националното законодателство на своите 
държави,
Водени от желанието да развиват и укрепват 
приятелските връзки и сътрудничеството между 
двете държави,
Загрижени от нарастването на организира­
ната престъпност,
Убедени в голямото значение на сътрудни­
чеството за целите на ефикасната превенция 
и противодействие на престъпността, 
Водени от принципа на взаимността и дву­
странната изгода, 
Като се основават на член 15 от Договора 
за приятелски отношения и сътрудничество 
между Република България и Руската федера­
ция, подписан на 4 август 1992 г.,
се споразумяха за следното:
Член 1
Насоки на сътрудничеството
(1) Страните в съответствие с национално­
то законодателство на своите държави и това 
споразумение си сътрудничат при превенцията, 
предотвратяването, пресичането и разкриването 
на престъпления, извършени предимно от ор­
ганизирани групи, посредством взаимодействи­
ето между компетентните органи на страните. 
Страните си сътрудничат, на първо място, в 
борбата със следните престъпления:
1. тероризъм, финансиране на тероризма;
2. престъпления срещу живота и здравето;
3. престъпления срещу собствеността;
4. незаконна търговия на огнестрелно оръ­
жие, боеприпаси, взривни устройства, взривни, 
отровни и радиоактивни вещества, ядрени 
материали;
5. незаконен трафик на наркотични, пси­
хотропни вещества (по-нататък „наркотици“), 
техните аналози и прекурсори;
6. престъпления от икономически и финансов 
характер, включително легализация (изпиране) 
на доходи, придобити по престъпен начин;
7. контрабанда;
8. фалшифициране на пари, преправяне на 
документи, както и на кредитни и разплаща­
телни карти и други разплащателни средства;
9. престъпления, свързани с кражбата и кон­
трабандата на културни и исторически ценности;
10. кражба и незаконна търговия с моторни 
превозни средства;
11. търговия с хора;
12. престъпления, свързани с незаконната 
миграция;
13. престъпления срещу околната среда;
14. престъпления в областта на информаци­
онните технологии;
15. престъпления, свързани с нарушаване 
правата на интелектуалната собственост.
(2) Страните си сътрудничат също в борбата 
с други видове престъпления, чиято превенция, 
предотвратяване, пресичане и разкриване из­
исква взаимодействие между компетентните 
органи на страните.
(3) Това споразумение не засяга въпроси 
за оказване на правна помощ по наказателни 
дела и предаване.
Член 2
Форми на сътрудничество
(1) Страните осъществяват сътрудничеството 
в следните форми:
1. обмен на оперативна информация и ин­
формация от правен характер;
2. издирване и идентифициране на лица, 
заподозрени в извършване на престъпления, 
изброени в член 1 на това споразумение;
3. издирване на изчезнали лица;
4. съдействие при провеждане на оператив­
но-издирвателни мероприятия, включително 
използване метода на „контролирана доставка“;
5. обмен на опит и специалисти;
6. подготовка и повишаване квалификацията 
на кадрите;
7. обмен на аналитична информация относ­
но причините, състоянието и тенденциите на 
престъпността.
(2) Страните могат да осъществяват сътруд­
ничество и в други форми, които съответстват 
на целите на това споразумение.
Член 3
Компетентни органи
(1) Компетентни органи на страните по 
изпълнение на това споразумение са: 
От страна на Република България:
–  министърът на вътрешните работи на 
Република България.
От страна на Руската федерация: 
– Министерството на вътрешните работи на 
Руската федерация;
– Федералната служба за сигурност на Рус­
ката федерация;
– Федералната служба на Руската федерация 
по контрол на разпространението на наркотици;
– Федералната митническа служба;